Αθώοι ελλείψει δόλου κρίθηκαν από το Ζ' Τριμελές Δικαστήριο οι τέσσερις κατηγορούμενοι για την υπόθεση της κατάληψης της Τσαμαδού 15.

Διώκονταν τρία μέλη του Στεκιού Μεταναστών και του Δικτύου για τα Πολιτικά και Κοινωνικά Δικαιώματα (Λ. Βουρεκάς, Ν. Γιαννόπουλος και Γ. Μανιάτης), τα οποία μηνύθηκαν από το ΨΝΑ Δρομοκαΐτειο για κατάληψη δημόσιου κτήματος το 2010.

Ψήφισμα αλληλεγγύης στους διωκόμενους έχουν υπογράψει 88 συλλογικότητες και οργανώσεις, ενώ από νωρίς πραγματοποίησαν συγκέντρωση έξω από τα δικαστήρια της πρώην Σχολής Ευελπίδων, όπου εκδικάστηκε η υπόθεση.

Η Τσαμαδού 15 λειτουργεί από τα τέλη του 2009 ως ανοιχτός κοινωνικός χώρος και χώρος αλληλεγγύης και στεγάζει δραστηριότητες όπως μαθήματα ελληνικών σε μετανάστες και πρόσφυγες, συλλογική κουζίνα και παιδικό στέκι, ενώ πολλοί το γνώρισαν την παλαιότερη περίοδο ως κέντρο συγκέντρωσης τροφίμων και ειδών πρώτης ανάγκης για τον καταυλισμό προσφύγων στο Πεδίον του Άρεως.